Sæbyvannet

Sæbyvannet ligger 47 meter over havet i Mossevassdraget i Våler i Østfold. Vannet ligger i jordbrukslandskap, og er en relativt grunn og meget næringsrik innsjø. Vannkvaliteten har i perioden 1985–2006 variert, men ikke blitt bedre med hensyn på næringssalter og partikler. Etter kriterier i EUs rammedirektiv for vann, er Sæbyvannet i dårlig økologisk tilstand. Vannet er likevel et viktig frilufts- og badeområde, og det finnes blant annet suter i vannet. Vannet drenerer gjennom Svinna (Unumselva) til Vansjø. I nordenden av vannet passerer fylkesvei 115. Rundt sørenden går fylkesvei 282. Referanser